# עזרא מילר

עזרא מילר
Ezra Miller|  |
| עזרא מילר בכנס "קומיק-קון" בסן דייגו, יולי 2017 |
|
לידה |
30 בספטמבר 1992 (גיל: 33) ארצות הברית ניו ג'רזי, ארצות הברית  |
|
שם לידה | Ezra Matthew Miller  |
|
מדינה |
ארצות הברית  |
|
השכלה | * The Hudson School
* בית הספר רוקלנד קאונטרי
* בארד קולג'
 |
|
תקופת פעילות |
מ-2008 |
|
השקפה דתית |
יהדות  |
|
בת זוג | זואי קרביץ (2009–2011 (כשנתיים))  |
|
פרסים והוקרה |
גביע שופאר  |
| **פרופיל ב-IMDb** |
|   |

**עזרא מת'יו מילר** (באנגלית: **Ezra Matthew Miller**; נולד ב-30 בספטמבר 1992) הוא שחקן קולנוע וטלוויזיה ומוזיקאי אמריקאי ממוצא יהודי. הוא ידוע בשל תפקידיו בסרטים "כמה טוב להיות פרח קיר" (2012), וסדרת סרטי חיות הפלא.

מילר גם גילם את הפלאש בסרטים ובסדרות טלוויזיה המתרחשות ביקום המורחב של DC, כשהופיע לראשונה בסרטים באטמן נגד סופרמן: שחר הצדק (2016) ויחידת המתאבדים (2016), לפני שקיבל תפקיד משמעותי יותר בליגת הצדק (2017) ובגרסת הבמאי המכונה ליגת הצדק: גרסת סניידר (2021). הוא גילם תפקיד ראשי בסרט הפלאש (2023) והייתה לו הופעת קמע בסדרות הטלוויזיה החץ (2020, בפרק המתייחס למשבר בעולמות האינסופיים) ופיסמייקר (2022).

מאז 2022, מילר הואשם בביצוע הפרת סדר, תקיפה ופריצה, שהביאו למספר מעצרים וכן הואשם בשידול קטינים.

## ראשית חייו

מילר גדל בניו ג'רזי שבארצות הברית. אמו, מרתה לבית קוץ', הייתה רקדנית, ואביו, רוברט ס. מילר, עבד בהוצאת הספרים של וולט דיסני.למילר שתי אחיות בשם סאיה מילר וקייטלין מילר.

## קריירה

### קריירת משחק

בשנת 2008 כיכב בסרט הדרמה "אחרי בית הספר" בתפקיד רוברט, תלמיד בית ספר, ובנוסף גילם את דמיאן במשך חמישה פרקים בסדרה הדרמה "קליפורניקיישן".

ב-2009 הופיע לצד אנדי גרסיה בסרט "סיטי איילנד". ב-2010 שיחק ב-"Beware the Gonzo" וכן גילם נער הומוסקסואל ב-"Every Day" לצד לייב שרייבר והלן האנט. בהמשך כיכב בסרט "חייבים לדבר על קווין" לצד טילדה סווינטון, ועל המשחק בו קיבל שבחים רבים. כן כיכב בסרטים "עוד יום שמח" ו"כמה טוב להיות פרח קיר"' (המבוסס על ספר בעל שם זהה).

ב-2015 הופיע בתפקיד משנה בקומדיה "אסון מהלך" לצד הקומיקאית איימי שומר. כמו כן שיחק בסרט המתח "ניסוי הכלא של סטנפורד" לצידם של קיר גילכריסט, תומאס מאן, ניקולס בראון ומויסס אריאס.

משנת 2016 מילר מגלם את בארי אלן (פלאש) ביקום הקולנועי של די.סי..

בשנת 2016 שיחק לצד אדי רדמיין, קולין פארל וסמנתה מורטון בסרט הפנטזיה "חיות הפלא והיכן למצוא אותן", המהווה ספין אוף לסדרת הסרטים של הארי פוטר, המבוססת על סדרת הספרים שהוא מעריץ. ב-2018 שיחק גם בסרט השני בסדרה, "חיות הפלא: הפשעים של גרינדלוולד".

### קריירה מוזיקלית

כשהיה בן שש, החל מילר לתרגל שירת אופרה כדי להתגבר על לקות הדיבור שלו. הוא שר עם המטרופוליטן אופרה.

מילר הוא המתופף והזמר של להקת "Sons of an Illustrious Father".

## חיים אישיים

בשנת 2010 היה במערכת יחסים עם השחקנית האמריקאית־יהודייה זואי קרביץ, בעת שצילמו את הסרט "היזהר מגונזו". בשנת 2018 חשף כי שניהם ניהלו מערכת יחסים פוליאמורית עם מספר פרטנרים.[דרוש מקור]

במהלך 2012 מילר יצא מהארון ומגדירה את עצמו כקוויר, משתמשת ב־they/them, בעברית לשון פנייה מעורבת. מילר אמר: "לא הייתי בוחר להזדהות כגיי. אני נמשךת בעיקר ל'הן' אבל הייתי עם הרבה אנשים ואני פתוח לאהבה היכן שתימצא".

מילר שיתף כי הוטרד מינית על ידי מפיק הוליוודי ובמאי קולנוע שנתנו לו אלכוהול כשהיה קטין. מילר לא נקב בשמותיהם.

### פלילים

מילר הסתבך עם החוק מספר פעמים.

ב-28 ביוני 2011, בפיטסבורג, פנסילבניה בעת הצילומים לסרט "כמה טוב להיות פרח קיר", מילר נסע ברכב שנעצר על ידי המשטרה בעקבות פנסי בלמים פגומים, והמשטרה גילתה ברשותו 20 גרם מריחואנה. בתחילה, הואשם מילר בהחזקת סמים, אולם מאוחר יותר האישום בוטל על ידי השופט. במקום זאת קיבל מילר קנס של 600 דולר בגין שני סעיפים של התנהגות בלתי הולמת. מאוחר יותר התייחס מילר לפרשה: "אני לא מרגיש שיש צורך להסתיר את העובדה שאני מעשן מריחואנה. זהו חומר צמחי מרפא לא מזיק שמגביר את ההערכה החושית".

בחודש מרץ 2022 נעצר מילר על ידי משטרת הוואי, לאחר שנחשד כי בעודו יושב בפאב קריוקי החל צועק קללות וגסויות כלפי באי הפאב, מאחר שהתרגז משירת הקריוקי של המשתתפים. השחקן שוחרר לאחר ששילם ערבות בסך של 500 דולר.

בחודש אפריל נעצר מילר בחשד שתקף אישה במסיבה בה השתתף, במסיבה ביתית שנערכה בהוואי. ממשטרת הוואי נמסר שמילר התבקש לעזוב את המסיבה, ובתגובה התרגז והשליך כיסא שפגע בראשה של משתתפת במסיבה, בת 26.

ב־1 במאי התקבלה במשטרת המדינה של ורמונט תלונה על פריצה לבית, ממנו נגנבו גם מספר בקבוקי אלכוהול. ב־7 באוגוסט איתרה המשטרה את מילר, שהואשם בפריצה ובגניבה.

ביוני אותה שנה הוצא נגד מילר צו הרחקה מנערה, אותה על פי החשד תקף מינית לאחר שבמשך שש שנים ביצע בה גרומינג, מאז הייתה בת 12, לרבות עידודה להשתמש ב־LSD. חשדות הועלו לגבי מעשים דומים שביצעה בנערות נוספות, והועלו אף חשדות לפיהם הוא מנהיג כת. הנערה עצמה הכחישה את ההאשמות כלפי מילר.

בעקבות ריבוי המקרים, החלו להישמע בקרב קהילת תעשיית הקולנוע קולות הקוראים לאולפני DC לבטל את סרט הקולנוע הפלאש בכיכובו, שאמור לצאת לאקרנים ב־2023. אך לאחר שיחת הבהרה עם השחקן במהלכה הוא התנצל באולפנים החליטו שלא לגנוז את הסרט.

## פילמוגרפיה

### קולנוע

| שנה | סרט | תפקיד | הערות |
| --- | --- | --- | --- |
| 2008 | אחרי בית הספר | רוברט |  |
| 2009 | סיטי איילנד | וינסנט "ויני" ריזו ג'וניור |  |
| 2010 | היזהרו מגונזו | אדי "גונזו" גילמן |  |
| יום אחרי יום | ג'ונה |  |
| 2011 | עוד יום שמח | אליוט הלמן |  |
| חייבים לדבר על קווין | קווין | מועמד פרס הקולנוע הבריטי העצמאי לשחקן המשנה הטוב ביותר (אנ') (2011) |
| 2012 | כמה טוב להיות פרח קיר | פטריק |  |
| 2014 | מאדאם בובארי | לאון דופיוס |  |
| 2015 | ניסוי הכלא של סטנפורד | דניאל קולפ / אסיר מס' 8612 |  |
| אסון מהלך | דונלד |  |
| 2016 | באטמן נגד סופרמן: שחר הצדק | בארי אלן / הפלאש | הופעת קמע |
| יחידת המתאבדים |
| חיות הפלא והיכן למצוא אותן | קרידנס ברבון |  |
| 2017 | ליגת הצדק | בארי אלן / הפלאש |  |
| 2018 | חיות הפלא: הפשעים של גרינדלוולד | קרידנס ברבון |  |
| 2021 | ליגת הצדק: גרסת סניידר | בארי אלן / הפלאש |  |
| *Asking for It* | מארק וונדרהיל |  |
| 2022 | חיות הפלא: הסודות של דמבלדור | קרידנס ברבון |  |
| 2023 | הפלאש | בארי אלן / הפלאש |  |
| *Dalíland* | סלבדור דאלי בצעירותו |  |

### טלוויזיה

| שנה | סדרה | תפקיד | הערות |
| --- | --- | --- | --- |
| 2008 | קליפורניקיישן | דמיאן | 5 פרקים |
| 2009 | חוק וסדר: מדור מיוחד | אית'ן מורס | פרק: "Crush" |
| 2010-2009 | רופא להשכיר | טאקר בריינט | 5 פרקים |
| 2020 | החץ | בארי אלן / הפלאש | פרק: "Crisis on Infinite Earths: Part Four" |
| 2021 | העמדה | פחזבל | 3 פרקים |
| בלתי מנוצח | סינקלייר | דיבוב; פרק: "You Look Kinda Dead" |

## קישורים חיצוניים

 מדיה וקבצים בנושא **עזרא מילר** בוויקישיתוף

* עזרא מילר, ברשת החברתית אינסטגרם
* עזרא מילר, במסד הנתונים הקולנועיים IMDb (באנגלית)
* עזרא מילר, באתר "אידיבי", מאגר הידע העברי לקולנוע ישראלי ועולמי
* עזרא מילר, באתר AllMovie (באנגלית)
* עזרא מילר, באתר Rotten Tomatoes (באנגלית)
* עזרא מילר, באתר Box Office Mojo (באנגלית)
* עזרא מילר, באתר Metacritic (באנגלית)
* עזרא מילר, במסד הנתונים הקולנועיים KinoPoisk (ברוסית)
* עזרא מילר, באתר MusicBrainz (באנגלית)
* עזרא מילר, באתר Genius

## הערות שוליים